**Budapest Főváros II. Kerületi Önkormányzat**

**Gazdasági és Tulajdonosi Bizottság**

**17/2016.**

**JEGYZŐKÖNYV**

**Készült:** a Gazdasági és Tulajdonosi Bizottság 2016. december 20-i rendes ülésén 9.00 órai kezdettel a Budapest II. kerületi Polgármesteri Hivatal, Budapest II. kerület Mechwart liget 1. Házasságkötő terem hivatalos helyiségében.

**Jelen vannak:** **érkezett**

Őrsi Gergely bizottsági elnök 9.00 órakor

Ernyey László bizottsági tag 9.00 órakor

Dr. Gór Csaba bizottsági tag 9.00 órakor

Gárdos Pál bizottsági tag 9.00 órakor

Dr. Láng Orsolya meghívott

Dr. Silye Tamás meghívott

Dr. Varga Alexandra meghívott

Bese Károly meghívott a 1. napirendi ponthoz

Molnárné dr. Szabados Judit meghívott a 2. napirendi ponthoz

Dr. Sáska Vera meghívott a 3. napirendi ponthoz

Takács Anna jegyzőkönyvvezető

Őrsi Gergely, a Gazdasági és Tulajdonosi Bizottság elnöke (a továbbiakban: Elnök) megállapítja, hogy a Bizottság 4 tagja közül 4 tag van jelen, a Bizottság határozatképes, az ülést megnyitja.

Elnök javaslatot tesz a jegyzőkönyv hitelesítőre Ernyey László bizottsági tag személyében, majd a javaslatot szavazásra bocsátja.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 398/2016.(XII.20.) határozata**

A Gazdasági és Tulajdonosi Bizottság úgy dönt, hogy a jelen jegyzőkönyv hitelesítésével Ernyey László bizottsági tagot bízza meg.

(4 bizottsági tag van jelen, 4 igen, 0 nem, 0 tartózkodás)

Elnök szavazásra bocsátja a napirend összeállítására vonatkozó javaslatot.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 399/2016.(XII.20.) határozata**

A Gazdasági és Tulajdonosi Bizottság úgy dönt, hogy a napirendet, a 12. napirendi pont levételével, mert azt az előterjesztő visszavonta, az alábbiak szerint fogadja el:

1. Döntés a közút kezelőjének felelősségével kapcsolatos kárigényről
2. Javaslat a Képviselő-testület 2017. I. félévének munkaprogramjára
3. Tulajdonosi hozzájárulás a Budapest II. ker., 13692/0/B/2 hrsz. alatti alagsori helyiség felújítási/átalakítási munkáihoz, valamint döntés bérleti díjfizetés alóli mentességről
4. Kérelem a 13291/0/A/2 helyrajzi számú, földszinti üzlethelyiség albérletbe adása tárgyában
5. Döntés a Budapest II. kerület, 14971/3/A/1 hrsz.-on nyilvántartott helyiség bérlője által benyújtott kérelem tárgyában
6. Döntés a Budapest II. kerület, 13647/0/A/2-on nyilvántartott helyiségre beérkezett kérelem tárgyában
7. Döntés a Budapest II. kerület, 13651/0/A/4 hrsz.-ú helyiség volt bérlője ügyében
8. Döntés a Budapest II. kerület, 11514/15/A/14 hrsz.-on nyilvántartott helyiségre beérkezett kérelem tárgyában
9. Kérelem a Budapest, II. kerület 13643/0/A/2 hrsz. alatti alagsori üzlethelyiség részleges albérletbe adására
10. Döntés a 13496/0/A/2 helyrajzi számon nyilvántartott helyiség bérlője által benyújtott kérelem tárgyában
11. Budapest II. kerület, 13060/0/A/61 hrsz.-on nyilvántartott helyiség bérleti jogviszonyának bérlő általi felmondása
12. A Budapest II. kerület, 59374 helyrajzi számú ingatlanra érkezett kérelmek elbírálása
13. A 343/2015.(XII.22.) és a 94/2016.(III.31.) Kt. határozatok visszavonása
14. A BUDÉP Budai Épületfenntartó Kft-vel kötött szerződés módosítása
15. Javaslat az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet módosítására
16. Beszámoló a Gazdasági és Tulajdonosi Bizottság lejárt határidejű határozatainak végrehajtásáról
17. A Budapest II. kerület 12680 hrsz. alatti üresen álló, vegyes tulajdonú ingatlan elidegenítésének ügye
18. Kérelem a 14799/0/A/15 hrsz. alatt nyilvántartott lakás ismételt bérbe adására, valamint a lakás tekintetében korábban keletkezett lakásdíj tartozás utáni késedelmi kamat megfizetésének elengedésére ***Zárt ülés!***
19. Kérelem a Budapest II. kerület 13496/0/A/38 hrsz. alatt nyilvántartott lakás címének egyéni vállalkozás székhelyeként történő bejelentésére ***Zárt ülés!***
20. Kérelem bérlőtársi jogviszony létesítésére az 14487 hrsz. alatt önkormányzati bérlakás tekintetében ***Zárt ülés!***

(4 bizottsági tag van jelen, 4 igen, 0 nem, 0 tartózkodás)

**Napirend 1. pont**

Döntés a közút kezelőjének felelősségével kapcsolatos kárigényekről

Előterjesztő: Keszei Zsolt, a Beruházási és Városüzemeltetési Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **1.A.** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 400/2016.(XII.20.) határozata**

A Gazdasági és Tulajdonosi Bizottság úgy dönt, hogy a …………………………. Kft. által a …….. forgalmi rendszámú gépjármű 2016. november 16-án 20:30 órakor történt káreseményével kapcsolatban 2016. november 25-én előterjesztett kárigény jogalapját elismeri, és hozzájárul ahhoz, hogy a kárt az önkormányzat felelősségbiztosítási szerződése alapján a biztosító rendezze a károsulttal a felelősségbiztosítási szerződésünk rendelkezései szerint. A Bizottság hozzájárul az Önkormányzat által az érvényben lévő biztosítási szerződés szerint vállalt önrésznek (a kár 10%-ának, de minimum 25.000,- Ft-nak) a kifizetéséhez, a károsult tulajdonossal történő peren kívüli megállapodás megkötése, valamint a tulajdonos mindennemű további igényéről történő lemondása esetén.

Jelen határozat perben nem használható fel, csak arra az esetre vonatkozik, ha a felek között peren kívüli megállapodás jön létre.

**Felelős:** Polgármester

**Határidő:** 2017. március 31.

(4 bizottsági tag van jelen, 4 igen, 0 nem, 0 tartózkodás)

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **2.A.** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 401/2016.(XII.20.) határozata**

A Gazdasági és Tulajdonosi Bizottság a …………………………. Zrt. által a ……… forgalmi rendszámú gépjármű 2016. szeptember 10-én a késő délutáni órákban történt káreseményével kapcsolatban 2016. november 22-én előterjesztett kárigény tekintetében a rendelkezésre álló adatok és dokumentumok alapján úgy dönt, hogy a kártérítés feltételei nem állnak fenn, ezért a kárigény jogalapját és a kár összegét nem ismeri el, annak kifizetéséhez nem járul hozzá.

**Felelős:** Polgármester

**Határidő:** 2017. január 31.

(4 bizottsági tag van jelen, 4 igen, 0 nem, 0 tartózkodás)

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **3.A.** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 402/2016.(XII.20.) határozata**

A Gazdasági és Tulajdonosi Bizottság úgy dönt, hogy a …………………………. által a ……… forgalmi rendszámú gépjármű 2016. november 2-án 09:30 órakor történt káreseményével kapcsolatban 2016. december 8-án előterjesztett kárigény jogalapját elismeri, és hozzájárul ahhoz, hogy a kárt az önkormányzat felelősségbiztosítási szerződése alapján a biztosító rendezze a károsulttal a felelősségbiztosítási szerződésünk rendelkezései szerint. A Bizottság hozzájárul az Önkormányzat által az érvényben lévő biztosítási szerződés szerint vállalt önrésznek (a kár 10%-ának, de minimum 25.000,- Ft-nak) a kifizetéséhez, a károsult tulajdonossal történő peren kívüli megállapodás megkötése, valamint a tulajdonos mindennemű további igényéről történő lemondása esetén.

Jelen határozat perben nem használható fel, csak arra az esetre vonatkozik, ha a felek között peren kívüli megállapodás jön létre.

**Felelős:** Polgármester

**Határidő:** 2017. március 31.

(4 bizottsági tag van jelen, 4 igen, 0 nem, 0 tartózkodás)

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **4.A.** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 403/2016.(XII.20.) határozata**

A Gazdasági és Tulajdonosi Bizottság úgy dönt, hogy a …………………………. által az ……… forgalmi rendszámú gépjármű 2016. december 1-jén éjszaka történt káreseményével kapcsolatban 2016. december 7-én előterjesztett kárigény jogalapját elismeri, és hozzájárul ahhoz, hogy kárigény összegét (a teljes kárösszegből megtéríteni kért 100.000,- Ft casco biztosítási önrész) az önkormányzat felelősségbiztosítási szerződése alapján a biztosító rendezze a károsulttal a felelősségbiztosítási szerződésünk rendelkezései szerint. A fenti összeget tekintve a Bizottság hozzájárul az Önkormányzat által a biztosítási szerződés szerint vállalt önrésznek a kifizetéséhez, a károsult tulajdonossal történő peren kívüli megállapodás megkötése, valamint a tulajdonos mindennemű további igényéről történő lemondása esetén.

Jelen határozat perben nem használható fel, csak arra az esetre vonatkozik, ha a felek között peren kívüli megállapodás jön létre.

**Felelős:** Polgármester

**Határidő:** 2017. március 31.

(4 bizottsági tag van jelen, 4 igen, 0 nem, 0 tartózkodás)

Bese Károly meghívott az ülés hivatalos helyiségéből távozott.

**Napirend 2. pont**

Javaslat a Képviselő-testület 2017. I. félévének munkaprogramjára

Előterjesztő: dr. Murai Renáta, a Jegyzői Titkárság vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 404/2016.(XII.20.) határozata**

A Gazdasági és Tulajdonosi Bizottság javasolja a Képviselő-testületnek a 2017. évi I. félévére vonatkozó munkaprogramjának elfogadását.

**Felelős:** Polgármester

**Határidő:** 2016. december 20-ai testületi ülés

(4 bizottsági tag van jelen, 4 igen, 0 nem, 0 tartózkodás)

Molnárné dr. Szabados Judit meghívott az ülés hivatalos helyiségéből távozott.

**Napirend 3. pont**

Tulajdonosi hozzájárulás a Budapest II. ker., 13692/0/B/2 hrsz. alatti alagsori helyiség felújítási/átalakítási munkáihoz, valamint döntés bérleti díjfizetés alóli mentességről

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 405/2016.(XII.20.) határozata**

A Bizottság úgy dönt, hogy a Budapest Főváros II. kerületi Önkormányzat **tulajdonosi hozzájárulását adja** ahhoz, hogy a …………………………. **Zrt.** bérlőtárs1 és a …………………………. **Zrt.** bérlőtárs2 a Budapest II. kerület, 13692/0/B/2 hrsz. alatt nyilvántartott, alagsori elhelyezkedésű, utcai megközelítésű 22 m2 alapterületű üzlethelyiséget **felújítsák/átalakítsák** a 2016. november 15-én kelt kérelmükben és az annak mellékletét képező dokumentumokban foglaltak szerint, az alábbi feltételekkel.

1. **Bontások**

- könnyűszerkezetes válaszfal

- mosdó és bútorzata

2. **Építészeti átalakítások**

- acélszerkezetű, biztonsági elválasztó felépítmény beépítése

3. **Felületképzések, burkolatok felújítása**

- oldalfalak- és mennyezetvakolatok helyreállítása

- festések, mázolások

4. **Elektromos felújítások, biztonságtechnika**

- elektromos hálózat teljes körű felújítása

- új lámpatestek, szerelvények elhelyezése

- kamera- és riasztórendszer kialakítása

5. **Gépészeti átalakítások**

- elektromos fűtőtestek elhelyezése

- elektromos vízmelegítő beépítése

6. **Portál felújítása**

- acélszerkezetű nyílászáró felújítása, mázolása

- reklámtáblák, árfolyamkijelző elhelyezése

- bejáratnál vízelvezetés megoldása, vízgát kialakítása

A fenti munkák költségei kizárólag a bérlőtársakat terhelik.

A munkavégzés a hatályos jogszabályok alapján szükséges építési- és szakhatósági engedélyek alapján és birtokában történhet – a bérlőtársak kizárólagos költségére és mindenirányú felelősségére, – az épület rendeltetésszerű használatának biztosítása mellett. A portált érintő munkálatok megkezdése előtt a településképi bejelentési eljárásról szóló Budapest Főváros II. Kerületi Önkormányzat Képviselő-testületének 9/2013.(III.29.) önkormányzati rendeletében foglaltak szerint a településképi bejelentési eljárást a bérlőtársaknak le kell folytatniuk és csak annak megfelelően járhatnak el.

A bérlőtársak kötelesek a közműszolgáltatóval mellékvízmérős szolgáltatási szerződést kötni, azzal, hogy a mellékvízóra létesítésének és hitelesítésének költségei a bérlőtársakat terheli.

Az átalakítással/felújítással összefüggésben alkalmazott műszaki megoldások, technológiák során a bérlőtársak kötelesek figyelemmel lenni a felújított terek épületfizikai minőségének biztosítására, azaz törekedni a megfelelő belső komfortállapotok, a szerkezetek állagvédelme és az ideális energetikai viszonyok összhangjának megtartására. A bérlőtársak kizárólagos felelőssége a beépítésre kerülő, helytelenül megválasztott anyagok, szerkezetek és rendszerek által előálló károsodás. Az épületfizikai minőség biztosítására a vonatkozó szakmai előírások, szakirányú direktívák és jogszabályok az irányadók. Fentiek egyetemlegesen érvényesek esetlegesen harmadik fél (társasház) részére a felújítással összefüggésben később jelentkező károk tekintetében, amelyek vonatkozásában bérlőtársak szavatossági kötelemmel tartoznak.

A jelen tulajdonosi hozzájárulás alapján a bérbeadónak és a bérlőtársaknak megállapodást kell kötniük, melyben rögzítésre kerül, hogy a helyiségben elvégzett, a fent felsorolt felújítási/átalakítási munkálatok költségei kizárólag a bérlőtársakat terhelik, milyen munkák kerülnek elvégzésre, mikor történik a munka megkezdése és befejezése, ezeket kötelesek a bérlőtársak a bérbeadó részére írásban bejelenteni és igazolni, valamint a bérleti jogviszony bármilyen jogcímen történő megszűnésekor a bérlőtársak a felújítás során elvégzett munkák tekintetében nem jogosultak az eredeti állapot helyreállítására, az általuk beszerelt berendezéseket, tartozékokat nem szerelhetik le, kizárólag csak az állag sérelme nélkül leszerelhető berendezési és felszerelési tárgyakat vihetik el. A megállapodásban rögzíteni kell, hogy a bérlőtársakat terheli az általuk beépített berendezési és felszerelési tárgyak, továbbá tartozékok karbantartása, cseréje, javítása, továbbá kötelesek azokat folyamatosan a rendeltetésszerű használatra alkalmas állapotban tartani. A bérlőtársak a megállapodás teljesítésére egyetemlegesen kötelezettek.

A költségek megtérítésére a bérlőtársak semmilyen jogcímen nem tarthatnak igényt sem a II. Kerületi Városfejlesztő Zrt-vel, sem a tulajdonos Budapest Főváros II. kerületi Önkormányzattal szemben sem a bérleti jogviszony fennállása alatt, sem annak bármilyen okból való megszűnésekor.

A bérlőtársak a munkavégzés tényleges időtartamára, **de legfeljebb** **2 hónapra** a bérleti díjfizetés alól **mentesülnek. A bérleti díjfizetés alóli mentesség a közös költség és egyéb szolgáltatási költségek megfizetésének kötelezettsége alól a bérlőtársakat nem mentesíti**.

A bérlőtársakat a díjmentesség csak a munkakezdésre és befejezésre vonatkozó bejelentési kötelezettség betartása esetén illeti meg, ennek elmulasztása esetén a díjfizetés alóli mentesség minden külön további nyilatkozat nélkül megszűnik.

Ha jelen hozzájárulás kézhezvételétől számított 15 napon belül a bérlőtársak a bérbeadóval nem kötik meg az engedélyezett munkák tárgyában a megállapodást, akkor a jelen hozzájárulás hatályát veszti és a bérlőtársak nem jogosultak a munkák elvégzésére.

A jelen hozzájárulás nem mentesíti a bérlőtársakat az alól, hogy a társasház tulajdonostársainak a társasházakról szóló 2003. évi CXXXIII. törvény 21. § (1) bekezdése szerinti hozzájárulását beszerezzék, így különösen be kell szerezni az érintett tulajdonostársak hozzájárulását a reklámtáblák közös tulajdonú épületrészen történő felszereléséhez, és a munka csak akkor kezdhető meg, ha a munkával közvetlenül érintett tulajdonostársak tulajdoni hányada szerinti legalább kétharmadának írásbeli hozzájáruló nyilatkozata rendelkezésre áll, amelynek beszerzésére a jelen határozatban meghatározott munkák elvégzése céljából az Önkormányzat, mint tulajdonostárs meghatalmazza a bérlőtársakat.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét, és dr. Tas Krisztiánt, a II. Kerületi Városfejlesztő és Beruházás-szervező Zrt. vezérigazgatóját hogy tegye meg a szükséges intézkedéseket.

**Felelős:** Polgármester

**Határidő:** 30 nap

(4 bizottsági tag van jelen, 4 igen, 0 nem, 0 tartózkodás)

Dr. Sáska Vera meghívott az ülés hivatalos helyiségéből távozott.

**Napirend 4. pont**

Kérelem a 13291/0/A/2 helyrajzi számú, földszinti üzlethelyiség albérletbe adása tárgyában

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 406/2016.(XII.20.) határozata**

A Gazdasági és Tulajdonosi Bizottság úgy dönt, hogy nem járul hozzá ahhoz, hogy a Budapest Főváros II. Kerületi Önkormányzat tulajdonát képező Budapest, II. kerület 13291/0/A/2 hrsz. alatt nyilvántartásba vett, földszinten található, 65 m2 alapterületű, üzlethelyiség megnevezésű, nem lakás céljára szolgáló ingatlan bérlője az …………………………. Korlátolt Felelősségű Társaság a helyiséget a …………………………. Korlátolt Felelősségű Társaság részére albérletbe adja.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 30 nap

(4 bizottsági tag van jelen, 4 igen, 0 nem, 0 tartózkodás)

**Napirend 5. pont**

Döntés a Budapest II. kerület, 14971/3/A/1 hrsz.-on nyilvántartott helyiség bérlője által benyújtott kérelem tárgyában

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 407/2016.(XII.20.) határozata**

A Gazdasági és Tulajdonosi Bizottság úgy dönt, **hozzájárulását adja** ahhoz, hogy a Budapest Főváros II. Kerületi Önkormányzat tulajdonát képező, Budapest II. kerület, 14971/3/A/1 hrsz. alatt nyilvántartásba vett, 54 m2 területű, iroda megnevezésű ingatlan a …………………………. **Korlátolt Felelősségű Társaság** bérlő székhelyeként a 2016. július 20. napján kötött bérleti szerződés alapján a bérleti jogviszony fennállásáig a cégnyilvántartásban feltüntetésre kerüljön azzal, hogy a felek között fennálló bérleti jogviszony bármilyen jogcímen történő megszűnése esetén a …………………………. Kft. köteles intézkedni annak érdekében, hogy a cégkivonatában székhelyként feltüntetett cím - ami megegyezik a bérlemény címével - 15 napon belül a cégnyilvántartásból törlésre kerüljön.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 60 nap

(4 bizottsági tag van jelen, 4 igen, 0 nem, 0 tartózkodás)

**Napirend 6. pont**

Döntés a Budapest II. kerület, 13647/0/A/2-on nyilvántartott helyiségre beérkezett kérelem tárgyában

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A./** határozati javaslatát az előterjesztésben leírtakkal egyező tartalommal, változtatás nélkül.

 Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 408/2016.(XII.20.) határozata**

A Gazdasági és Tulajdonosi Bizottság úgy dönt, hogy a Budapest Főváros II. Kerületi Önkormányzat tulajdonában álló, Budapest II. kerület, 13647/0/A/2 helyrajzi számú, az ingatlan-nyilvántartás szerint 25 m2 területű, raktár megnevezésű ingatlant **nyilvános versenytárgyaláson** értékesíti azzal, hogy a versenytárgyalás induló árát **3.500.000,-Ft** összegben, a pályázati alapdíjat az induló ár 10%-ában határozza meg.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 180 nap

(4 bizottsági tag van jelen, 4 igen, 0 nem, 0 tartózkodás)

**Napirend 7. pont**

Döntés a Budapest II. kerület, 13651/0/A/4 hrsz.-ú helyiség volt bérlője ügyében

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 409/2016.(XII.20.) határozata**

A Gazdasági és Tulajdonosi Bizottság úgy dönt, hogy a Budapest Főváros II. Kerületi Önkormányzat a tulajdonát képező, Budapest II. kerület, 13651/0/A/4 helyrajzi számú üzlethelyiség volt bérlője, a …………………………. Korlátolt Felelősségű Társaság „felszámolás alatt” adóssal szemben fennálló 19.042.309,-Ft (bérleti díj, használati díj, közös költség) tőketartozás és járulékai követelésének, továbbá az ingatlan rendetetésszerű használatra alkalmas állapotának kialakításához szükséges 840.000,-Ft összegű költségnek a kielégítése céljából a Csődeljárásról és a felszámolási eljárásról szóló 1991. évi XLIX. törvény 33/A. §-a alapján a társaság volt ügyvezetőjével, …………………………. szemben peres eljárást indít.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét a szükséges intézkedés megtételére.

**Felelős:** Polgármester

**Határidő:** 60 nap

(4 bizottsági tag van jelen, 4 igen, 0 nem, 0 tartózkodás)

**Napirend 8. pont**

Döntés a Budapest II. kerület, 11514/15/A/14 hrsz.-on nyilvántartott helyiségre beérkezett kérelem tárgyában

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **1./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 410/2016.(XII.20.) határozata**

A Gazdasági és Tulajdonosi Bizottság úgydönt, hogy a Budapest Főváros II. Kerületi Önkormányzat tulajdonát képező, Budapest II. kerület, 11514/15/A/14 helyrajzi számú, az ingatlan-nyilvántartás szerint 7 m2 területű, garázs megnevezésű, a valóságban tárolóként használható ingatlan tekintetében a …………………………., mint a Budapest II. kerület, 11514/15 hrsz. alatti Társasházban a 11514/15/A/5 hrsz.-ú lakás megnevezésű ingatlan tulajdonjogával rendelkező tulajdonostárs által a garázs megnevezésű ingatlan megvásárlására 2016. december 05. napján tett vételi ajánlatát **nem fogadja el,** a felajánlott 470.000,-Ft összegű vételáron az ingatlant **nem kívánja értékesíteni.**

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 45 nap

(4 bizottsági tag van jelen, 4 igen, 0 nem, 0 tartózkodás)

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **2./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 411/2016.(XII.20.) határozata**

A Gazdasági és Tulajdonosi Bizottság úgy dönt, hogy a Budapest Főváros II. Kerületi Önkormányzat tulajdonában álló, Budapest II. kerület, 11514/15/A/14 helyrajzi számú, az ingatlan-nyilvántartás szerint garázs megnevezésű, a valóságban tárolóként használható, 7 m2 területű ingatlant **nyilvános versenytárgyaláson** értékesíti azzal, hogy a versenytárgyalás induló árát **800.000,-Ft** összegben, a pályázati alapdíjat az induló ár 10%-ában határozza meg.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 180 nap

(4 bizottsági tag van jelen, 4 igen, 0 nem, 0 tartózkodás)

**Napirend 9. pont**

Kérelem a Budapest, II. kerület 13643/0/A/2 hrsz. alatti alagsori üzlethelyiség részleges albérletbe adására

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 412/2016.(XII.20.) határozata**

A Gazdasági és Tulajdonosi Bizottság úgy dönt, hozzájárul ahhoz, hogy a Budapest Főváros II. Kerületi Önkormányzat tulajdonát képező Budapest, II. kerület 13643/0/A/2 hrsz. alatt nyilvántartásba vett, 17 m2 területű üzlethelyiség bérlője, az …………………………. Betéti Társaság a helyiségből 5 m2 nagyságú területet a …………………………. Korlátolt Felelősségű Társaság részére 2016. január 2. napjától kezdődően az albérleti szerződésben megjelölt határozatlan időre, fodrászati tevékenység végzése céljára albérletbe adja. A tevékenység végzésével kapcsolatos mindenfajta hatósági igazolás, engedély, egyéb vonatkozó okirat beszerzése az albérlő feladata, amelyekkel kapcsolatos szavatossági jogait a Budapest Főváros II. Kerületi Önkormányzat kizárja.

A bérleti szerződés felmondásakor, továbbá a bérleti jogviszony egyéb okból történő megszűnése esetén az albérlő köteles az albérletbe adott helyiséget kiürítve a bérbeadónak, illetve a tulajdonosnak visszaadni függetlenül attól, hogy a bérlő és az albérlő közötti albérleti szerződés miként rendelkezik.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 30 nap

(4 bizottsági tag van jelen, 4 igen, 0 nem, 0 tartózkodás)

**Napirend 10. pont**

Döntés a 13496/0/A/2 helyrajzi számon nyilvántartott helyiség bérlője által benyújtott kérelem tárgyában

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 413/2016.(XII.20.) határozata**

A Gazdasági és Tulajdonosi Bizottság úgy dönt, hozzájárulását adja ahhoz, hogy a Budapest Főváros II. Kerületi Önkormányzat tulajdonát képező, Budapest II. kerület, 13496/0/A/2 hrsz. alatt nyilvántartásba vett, 85 m2 területű, raktár megnevezésű ingatlan a …………………………. Korlátolt Felelősségű Társaság bérlő székhelyeként a 2016. augusztus 12. napján kötött bérleti szerződés alapján a bérleti jogviszony fennállásáig a cégnyilvántartásban feltüntetésre kerüljön azzal, hogy a felek között fennálló bérleti jogviszony bármilyen jogcímen történő megszűnése esetén a …………………………. Kft. köteles intézkedni annak érdekében, hogy a cégkivonatában székhelyként feltüntetett cím - ami megegyezik a bérlemény címével - 15 napon belül a cégnyilvántartásból törlésre kerüljön.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét, hogy tegye meg a szükséges intézkedéseket.

**Felelős:** Polgármester

**Határidő:** 60 nap

(4 bizottsági tag van jelen, 4 igen, 0 nem, 0 tartózkodás)

**Napirend 11. pont**

Budapest II. kerület, 13060/0/A/61 hrsz.-on nyilvántartott helyiség bérleti jogviszonyának bérlő általi felmondása

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 414/2016.(XII.20.) határozata**

A Gazdasági és Tulajdonosi Bizottság megállapítja hogy a Budapest Főváros II. Kerületi Önkormányzat tulajdonát képező, Budapest II. kerület, 13060/0/A/61 hrsz. alatt nyilvántartásba vett, 40 m2 területű, üzlethelyiség megnevezésű ingatlanra a 2015. október 19. napján kötött bérleti szerződés alapján fennálló bérleti jogviszony a bérlő …………………………. Korlátolt Felelősségű Társaság 2016. december 13. napján kelt és érkezett felmondása következtében a felek közötti bérleti jogviszony létrejöttekor hatályos, a Polgári Törvénykönyvről szóló 2013. évi V. törvény 6:339. § (1) bekezdésének c) pontja szerint 2016. december 31. napján megszűnik.

A bérlő díjfizetési kötelezettsége 2016. december 31. napjáig áll fenn, amennyiben a helyiséget 2017. január 02. napján 10:00 órakor ingóságaitól kiürítve, rendeltetésszerű használatra alkalmas állapotban az Önkormányzat képviselője részére birtokba visszaadja, melynek során igazolni köteles hogy a helyiségre bérleti díj, közüzemi és késedelmi kamattartozása nem áll fenn.

Ennek eredménytelensége esetén a Gazdasági és Tulajdonosi Bizottság felhatalmazza a Vagyonhasznosítási és Ingatlan-nyilvántartási Irodát a bérlő részére fizetési felszólítás kiküldésére, továbbá amennyiben a bérlő a bérleti jogviszony megszűnése esetén a helyiséget a jelen határozatban foglaltaknak megfelelően nem adja vissza a tulajdonos Önkormányzat birtokába, úgy a helyiség kiürítésére peres és az esetlegesen fennálló díjtartozás, valamint járulékai megfizetésére a szükséges – fizetési meghagyásos, peres vagy felszámolási – eljárás megindítására.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét, hogy tegye meg a szükséges intézkedéseket.

Felelős: Polgármester

Határidő: 60 nap

(4 bizottsági tag van jelen, 4 igen, 0 nem, 0 tartózkodás)

**Napirend 12. pont**

A Budapest II. kerület, 59374 helyrajzi számú ingatlanra érkezett kérelmek elbírálása

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **I.** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 415/2016.(XII.20.) határozata**

A Bizottság úgy dönt, hogy a Budapest Főváros II. Kerületi Önkormányzat nem járul hozzá ahhoz, hogy az Önkormányzat 12/48 résztulajdonát képező Budapest II. kerület, 59374 hrsz-ú, legelő művelési ágú, 1621 m2 területű ingatlanon …………………………. tulajdonostárs elektromos mérőhelyet alakíttasson ki.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2017. február 28.

(4 bizottsági tag van jelen, 4 igen, 0 nem, 0 tartózkodás)

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **II.** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 416/2016.(XII.20.) határozata**

A Bizottság úgy dönt, hogy a Budapest Főváros II. Kerületi Önkormányzat a Budapest II. kerület, 59374 hrsz-ú, legelő művelési ágú, 1621 m2 területű ingatlannak az Önkormányzat tulajdonát képező 12/48 tulajdoni hányadát nem értékesíti …………………………. tulajdonostárs részére.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét, hogy a szükséges intézkedéseket tegye meg.

**Felelős:** Polgármester

**Határidő:** 2017. február 28.

(4 bizottsági tag van jelen, 4 igen, 0 nem, 0 tartózkodás)

**Napirend 13. pont**

A 343/2015.(XII.22.) és a 94/2016.(III.31.) Kt. határozatok visszavonása

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 417/2016.(XII.20.) határozata**

A Bizottság úgy dönt, javasolja a Képviselő-testületnek, hogy a Budapest II. kerület, 14807/2 hrsz-ú ingatlanon lévő transzformátor állomás közterületre történő kihelyezése tárgyában hozott, 343/2015.(XII.22.) és az azt módosító 94/2016.(III.31.) határozatait vonja vissza.

A Bizottság a Polgármester és a Jegyző útján felkéri dr. Láng Orsolyát a Vagyonhasznosítási és Ingatlan-nyilvántartási Iroda vezetőjét, hogy a szükséges intézkedéseket tegye meg.

**Felelős:** Polgármester

**Határidő:** soron következő képviselő-testületi ülés

(4 bizottsági tag van jelen, 4 igen, 0 nem, 0 tartózkodás)

**Napirend 14. pont**

A BUDÉP Budai Épületfenntartó Kft-vel kötött szerződés módosítása

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 418/2016.(XII.20.) határozata**

A Bizottság javasolja a Képviselő-testületnek, hogy a Budapest Főváros II. Kerületi Önkormányzat és a BUDÉP Budai Épületfenntartó Korlátolt Felelősségű Társaság (székhelye: 1027 Budapest, Frankel Leó út 5., Cg. 01-09-261965, képviseli: dr. Fábián Árpád ügyvezető) között 1994. július 5. napján létrejött és 1997. január 27., 2004. augusztus 4., 2012. június 22., 2012. június 26., 2013. március 8., 2014. július 10., 2014. december 23., 2015. május 29. napján, 2016. január 5. napján, valamint 2016. június 30. napján módosított szerződést a jelen határozat melléklete szerint módosítsa és hatalmazza fel Dr. Láng Zsolt polgármestert a szerződés módosítás aláírására.

A Bizottság a polgármester és a jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét a szükséges intézkedés megtételére.

**Felelős:** Polgármester

**Határidő:** Képviselő-testület 2016. december 20-i rendes ülése

(4 bizottsági tag van jelen, 4 igen, 0 nem, 0 tartózkodás)

**Napirend 15. pont**

Javaslat az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet módosítására

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 419/2016.(XII.20.) határozata**

A Gazdasági és Tulajdonosi Bizottság úgy dönt, hogy elfogadásra javasolja a Képviselő-testületnek az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet melléklet szerinti módosítását.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét, hogy tegye meg a szükséges intézkedéseket.

**Felelős:** Polgármester

**Határidő:** soron következő képviselő-testületi ülés

(4 bizottsági tag van jelen, 3 igen, 0 nem, 1 tartózkodás)

**Napirend 16. pont**

Beszámoló a Gazdasági és Tulajdonosi Bizottság lejárt határidejű határozatainak végrehajtásáról

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 420/2016.(XII.20.) határozata**

A Gazdasági és Tulajdonosi Bizottság úgy dönt, hogy 139/2016.(V.25.), 142/2016.(V.25.), 158/2016.(V.25.), 162/2016.(V.25.), 163/2016.(V.25.), 164/2016.(V.25.), 275/2016.(IX.1.), 292/2016.(IX.1.), 322/2016.(IX.21.), 328/2016.(X.26.), 346/2016.(X.26.), 360/2016.(X.26.), 367/2016.(X.26.), 370/2016.(X.26.), 373/2016.(X.26.) lejárt határidejű határozatainak végrehajtásáról szóló beszámolót elfogadja, ezzel egyidejűleg a 326/2016.(X.26.), 327/2016.(X.26.), 155/2016.(V.25.) és 159/2016.(V.25.) határozatainak végrehajtási határidejét 2017. június 30. napjáig meghosszabbítja.

**Felelős:** Polgármester

**Határidő:** azonnal

(4 bizottsági tag van jelen, 4 igen, 0 nem, 0 tartózkodás)

**Napirend 17. pont**

A Budapest II. kerület 12680 hrsz. alatti üresen álló, vegyes tulajdonú ingatlan elidegenítésének ügye

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés **A./** határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 421/2016.(XII.20.) határozata**

A Bizottság úgy dönt, javasolja a Képviselő-testületnek, hogy a Budapest Főváros II. Kerületi Önkormányzat az Önkormányzat 4/8 arányú, …………………………. 2/8, valamint …………………………. és …………………………. 1/8-1/8 arányú tulajdonában álló **Budapest II. kerület 12680** hrsz. alatt nyilvántartásba vett, 1687 m2 területű, „kivett lakóház, udvar” megnevezésű ingatlant **nyilvános** **pályázat útján értékesítse 147.600.000,- Ft forgalmi értékkel megegyező induló áron** a határozatban foglalt alábbi feltételekkel:

**1.)** A tulajdonostársak a közös értékesítés tárgyában a képviselő-testületi határozatról szóló értesítés kézhezvételétől számított 30 napon belül együttműködési megállapodást kötelesek kötni.

**2.)** .………………………. **hozzájárul** ahhoz, hogy az Önkormányzat 4/8 arányú, …………………………. 2/8, valamint …………………………. és …………………………. 1/8-1/8 arányú tulajdonában álló **Budapest II. kerület 12680** hrsz. alatt nyilvántartásba vett, 1687 m2 területű, „kivett lakóház, udvar” megnevezésű ingatlan tekintetében az I. em. 1. szám alatti 4 szobás, összkomfortos, 129,07 m2 alapterületű lakásra a birtokbaadás napjáig, azaz 2016. november 24-ig …………………………. korábbi jogcím nélküli használó által felhalmozott **1.618.696,- Ft használati díj és annak a kifizetés napjáig járó késedelmi kamatai** **az ingatlan közös értékesítése esetén levonásra kerüljön** …………………………. tulajdonostársat megillető **vételárrészből** és az Önkormányzat a teljes ingatlan értékesítéséből befolyt vételárból a tartozással, valamint a közös értékesítés tárgyában kötendő együttműködési megállapodásban az egyes tulajdonostársak tulajdoni hányadához igazodó, megjelölt költségekkel és egyéb esetleges tartozásokkal csökkentett összeget utalja át a tulajdonostársaknak.

A hozzájárulás feltétele, hogy …………………………. köteles a **képviselő-testületi határozatról szóló értesítés kézhezvételétől számított 30 napon belül** a használati díjtartozás és járulékainak a Budapest II. kerület 12680 hrsz. alatti ingatlan értékesítése esetén történő **átvállalására, a levonáshoz való hozzájárulásra és az őt megillető vételárrészbe történő beszámításra vonatkozóan,** …………………………. **szal, valamint az Önkormányzattal, mint jogosulttal teljes bizonyító erejű magánokiratba foglalt megállapodást kötni, mely a jelen határozatban foglaltaknak megfelel**. A hozzájárulás további feltétele, hogy a tartozásátvállaló megállapodás tartalmazza, hogy az akkor lép hatályba, ha az ingatlan értékesítésre kerül és a vételárat a vevő megfizette.

Arra az esetre, amennyiben a Budapest II. kerület 12680 hrsz. alatti ingatlan a tulajdonostársak között a közös értékesítés tárgyában kötendő együttműködési megállapodás aláírásától számított 6 (hat) hónapon belül nem kerül értékesítésre, úgy …………………………. köteles a 7. (hetedik) hónap első napjától az 1.618.696,- Ft használati díj, valamint annak a kifizetés napjáig fennálló késedelmi kamatai megfizetésére a Budapest Főváros II. Kerületi Önkormányzattal a képviselő-testületi határozatról szóló értesítés kézhezvételétől számított 30 napon belül **részletfizetési megállapodást kötni**, az alábbi feltételekkel:

1./ …………………………. az 1.618.696,- Ft használati díj tőketartozást, valamint annak a részletfizetési megállapodás megkötésének napjáig fennálló késedelmi kamatait az Önkormányzattal kötött részletfizetési megállapodás keretében **60 havi részletben** megfizeti azzal, hogy a részletfizetéssel először a késedelmi kamat, majd azt követően a tőketartozás kerül kiegyenlítésre,

2./ az utolsó részlet megfizetése után a megállapodás aláírásától a tőketartozás kiegyenlítésének napjáig felhalmozott késedelmi kamattartozás összegét a közléstől számított 8 napon belül kiegyenlíti, és

3./ ha a Budapest II. kerület 12680 hrsz. alatti ingatlan értékesítésére az együttműködési megállapodás aláírásától számított hat hónapon túl, de a részletfizetés időtartama alatt kerül sor, úgy az Önkormányzat a fennmaradó használati díj tőketartozást, valamint annak a kifizetés napjáig járó késedelmi kamatait – a …………………………. val megkötött tartozásátvállaló megállapodás alapján - levonja …………………………. tulajdonostársra eső vételárrészből és a tartozással, valamint a közös értékesítés tárgyában kötendő együttműködési megállapodásban megjelölt költségekkel csökkentett összeget utalja át a tulajdonostársaknak.

Amennyiben …………………………. az esedékes részletek megfizetésével 60 napot meghaladó késedelembe esik, a részletfizetési kedvezmény megszűnik, a részletfizetési megállapodás hatályát veszti, és az egész tartozás járulékaival együtt egy összegben esedékessé válik.

A **részletfizetési megállapodás megkötésének feltétele**, hogy …………………………. hatósági bizonyítvány csatolásával igazolja, hogy ő, illetve vele együtt élő kiskorú gyermeke Magyarország területén nem rendelkeznek beköltözhető lakás tulajdonjogával vagy haszonélvezeti jogával, vagy olyan ingatlantulajdonnal, amelynek együttes forgalmi értéke meghaladja a mindenkori öregségi nyugdíj legkisebb összegének 250-szeresét.

**3.)** …………………………. tulajdonostárs az együttműködési megállapodásban nyilatkozzon, hozzájárul ahhoz, hogy a Budapest II. kerület 12680 hrsz. alatti lakásra eredményes pályázat esetén, az ingatlan értékesítésére vonatkozó adásvételi szerződés megkötésének napjáig fennálló kommunális adótartozását annak pótlékaival együtt az Önkormányzat levonja a rá eső vételárrészből, azt átutalja az adóhatóságnak …………………………. tartozása kiegyenlítésére és a tartozással csökkentett összeget utalja át a tulajdonostárs részére.

**4.)** …………………………. az együttműködési megállapodásban nyilatkozzon, miszerint a Budapest II. kerület 12680 hrsz. alatti lakásra 2016. november 24. napjáig, a birtokba adási jegyzőkönyvben rögzített mérőóra állásokig fennálló esetleges közüzemi díjtartozásokat az ingatlan értékesítéséig, de legkésőbb az együttműködési megállapodás aláírásának napjától számított 6 (hat) hónapon belül a közműszolgáltatók felé rendezi és ennek megtörténtét az Önkormányzat felé igazolja.

A Bizottság javasolja a Képviselő-testületnek, hogy ha a tulajdonostársak a képviselő-testületi határozat kézhezvételétől számított 30 napon belül a közös értékesítés tárgyában az együttműködési megállapodást a fenti feltételekkel nem kötik meg, úgy a határozat veszítse hatályát és abból se jogok, se kötelezettségek ne keletkezzenek.

A Bizottság továbbá javasolja a Képviselő-testületnek, amennyiben …………………………. a részletfizetési megállapodást a képviselő-testületi határozatról szóló értesítés kézhezvételétől számított 30 napon belül nem köti meg, vagy a hatósági bizonyítványokat a megadott határidőn belül nem mutatja be, vagy a bizonyítványok szerint beköltözhető lakás tulajdonjogával, haszonélvezeti jogával, vagy a fenti értékhatárt meghaladó értékű ingatlantulajdonnal rendelkeznek, vagy a részletfizetéssel érintett díjtartozás nem teljesítés miatt esedékessé válik, a fenti körülmények bekövetkezésétől számított 90 napon belül kezdeményezzen eljárást …………………………. szal szemben a díjhátralék, valamint járulékai megfizetése iránt.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Iroda vezetőjét, hogy tegye meg a szükséges intézkedéseket.

**Felelős:** Polgármester

**Határidő:** Képviselő-testület 2017. január havi rendes ülése

(4 bizottsági tag van jelen, 4 igen, 0 nem, 0 tartózkodás)

**Napirend 18. pont**

Kérelem a 14799/0/A/15 hrsz. alatt nyilvántartott lakás ismételt bérbe adására, valamint a lakás tekintetében korábban keletkezett lakásdíj tartozás utáni késedelmi kamat megfizetésének elengedésére

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

A napirend tárgyalása ***zárt*** ülés keretében történt.

**Napirend 19. pont**

Kérelem a Budapest II. kerület 13496/0/A/38 hrsz. alatt nyilvántartott lakás címének egyéni vállalkozás székhelyeként történő bejelentésére

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

A napirend tárgyalása ***zárt*** ülés keretében történt.

**Napirend 20. pont**

Kérelem bérlőtársi jogviszony létesítésére az 14487 hrsz. alatt önkormányzati bérlakás tekintetében

Előterjesztő: dr. Láng Orsolya, a Vagyonhasznosítási és Ingatlan-nyilvántartási Iroda vezetője

A napirend tárgyalása ***zárt*** ülés keretében történt.

Az ülés befejezésének időpontja: 9.45 órakor.

A jegyzőkönyv gépelve 2016. december 20. napján.

 ……………………………….

 **Őrsi Gergely**

 Bizottság elnöke

hitelesítette: ……………………………

 **Ernyey László**

 ……….………………………

 **Takács Anna**

 Jegyzőkönyvvezető

|  |
| --- |
| **Kapják:**Dr. Láng Zsolt polgármesterJegyzői TitkárságBudapest Főváros Kormányhivatala |
| II. Kerületi Városfejlesztő Zrt. |
|  |
|  |
|  |
|  |
|  |
|  |